Thuema jgħid li Cremona kien jaf kollox dwar il-qtil ta' Caruana Galizia Hekk kif illum kompliet il-kumpilazzjoni tax-xhieda dwar il-qtil ta Daphne Caruana Galizia, Melvin Thuema qal li Johann Cremona, deskritt bħala li kien viċin ta' Yorgen Fenech, "kien jaf kollox mill-A saz-Z" dwar il-qtil ta' Caruana Galizia. Cremona, li ma ġiex mixli b'rabta mal-qtil, kien deskritt minn Thuema bħala l-"pustier" ta' Fenech. Thuema kien qed jagħti x-xhieda tiegħu b'rabta mal-kumpilazzjoni tax-xhieda kontra l-aħwa Robert u Adrian Agius, Jamie Vella u George Degiorgio li huma akkużati li ssupplixxew il-bomba li ntużat fil-qtil ta' Caruana Galizia fis-16 ta' Ottubru tal-2017. Huma qed jiġu akkużati wkoll bil-qtil tal-avukat Carmel Chircop fl-2015. Thuema qal li kien iddeċieda li jibda jirrekordja il-konverżazzjonijiet privati ma' Cremona minħabba li kien jarah bħala l-"pustier ta' Yorgen". Huwa insista li Fenech kien il-moħħ wara l-qtil ta' Caruana Galizia. Tenna wkoll li Fenech u Cremina kienu qalulu li l-eks-ministru Chris Cardona kien laħaq ftehim mal-aħwa egiorgio biex iwettqu d-delitt. Thuema żied jgħid li Fenech kien wiegħdu li jiltaqa' miegħu barra l-kwartieri tal-Pulizija iżda minflok kien qed jippjana biex jaħrab minn Malta. Għamel referenza wkoll għal messaġġ li kien irċieva mingħand Fenech biex imur għand ta' Maksar minħabba li kien hemm li kienet manifatturata l-bomba.